廣州地鐵2號綫

廣州地鐵2號綫，第個名係嘉禾綫，係廣州地鐵繼之後，第二條通車嘅綫路。連接番禺區嘅廣州南站同白雲區嘅嘉禾。綫路代表色係■靛色。

歷史

規劃

1987年，廣州市政府喺準備引入法國資本嚟起地鐵之前，一共提出咗4個規劃方案，經過意見徵詢，市政府最後決定採用入邊嘅「十字綫網」方案。其中嘅2號綫，同後嚟嘅舊2號綫差唔多。雖然轉車車站最初喺惠福路站搞，但1988年嗰份地鐵方案調整到中山紀念堂站。隨後無耐定咗喺公園前站，重考慮到惠福路站同公園前站距離太近同附近太多文物嘅關係而取消咗惠福路站。

1997年，《廣州市城市快速軌道交通綫網規劃研究》提出，1987年方案入面嘅2號綫需要拆分，拆分出嘅南北向2號綫雖然同依家嘅2號綫差唔多，但重係有差別：
喺北面，2號綫行機場路同106國道，喺黃石路口分出支綫。之後主綫繼續跟106國道行到新白雲國際機場為止；支綫沿住廣花公路一路行到江高。
喺南面，綫路去到南洲站之後轉向東，去到後滘站。
由於嗰時海珠區南面唔夠客流，而新港西路嘅需求量較大，重為咗服務廣州國際會議展覽中心，地鐵公司決定先起2號綫嘅三元里到江南西段同嗰時嘅5號綫嘅琶洲到曉港段，用雙向聯絡綫貫通，以「2號綫」嘅名義營運，並喺江⇄曉區間事先留低拆解條件，將來睇機會拆解。

2000年，由於番禺同花都撤市設區，嗰年嘅近期方案對2號綫進行咗修改：
江高支綫被延後實施；
主綫縮短到廣州體育館，而廣州體育館到新白雲機場呢段就獨立成為機場快綫，跟住機場高速去新白雲機場；
三元里到廣州體育館呢橛改行舊白雲機場中軸綫，唔再行之前嘅機場路同106國道。

但呢份方案做得好趕而冇實施到。直到2003年初嘅A方案中，2號綫北面去到嘉禾，而江高支綫俾市郊列車取代咗；B方案中，北面重沿用97最終方案嘅主支綫。兩個方案南面都係去到後滘為止。

後嚟喺修改版方案入面，2號綫北面就確定係去到嘉禾，取消咗江高支綫；南面就改成喺南洲客運站之後南行，去到南浦島同嗰時嘅7號綫、廣珠城際轉綫，而南洲客運站到後滘呢段就變成咗廣佛綫嘅一段。

而到咗2003年嘅最終方案入邊，由於廣州新客站揀咗喺番禺石壁起，2號綫南面亦延長咗過去。之後，2號綫嘅規劃就基本穩定咗。

施工

舊2號綫工程
1998年7月28號，舊2號綫試驗性工點海珠廣場站開工。
2001年8月23號，客村站成為咗舊2號綫第一個封頂嘅車站。
2001年9月5號，舊2號綫鋪軌工程喺公園前站開工。
2002年6月16號，隨著赤崗-鷺江區間左綫嘅貫通，2號綫首通段全綫隧道竣工。
2002年12月29號，舊2號綫首通段開通試運營。
2003年5月8號起，2號綫首通段全綫停運50日，為琶洲段接入進行聯調等準備工作。
2003年6月28號，舊2號綫曉港-琶洲段通車試運營。
2005年6月，萬勝圍站封頂。
2005年12月26號，舊2號綫調整段開通試運營，到嗰陣，舊2號綫已全綫通車。

舊2號綫拆解工程

2004年底，2、8號綫拆解延長工程試驗段：8號綫沙園站同埋2號綫南洲站開工。
2007年6月，2、8號綫拆解延長工程得到國家發改委批復。
2007年8月，拆解延長工程開工。工程將舊2號綫拆解向南、西、北三個方向延長。
2009年7月19號，土建1標隧道貫通，意味著2、8拆解延長工程全部洞通。
2010年3月22號，拆解延長工程短軌鋪通。
2010年9月21號收車後，舊2號綫三元里站到萬勝圍站停止服務。
2010年9月22號到24號，舊2號綫停運，進行軌道拆解、信號，供電割接工程同埋聯合調試。
2010年9月25號，2號綫南北延長段全部投用，新2號綫通車試運營，行車交路改為嘉禾望崗-廣州南站。同時，舊2號綫曉港到萬勝圍段所有車站正式改成8號綫嘅車站，同新起嘅鳳凰新村到曉港段貫通成為依家嘅8號綫運營，喺昌崗站同新2號綫換乘。

相關細節
2002年12月29號，2號綫首通段正式開始營運，公園前站變成咗廣州地鐵入面第一個轉車站。
因為喺2號綫首通段啱開通嗰半年入邊，配屬列車數量唔夠，所以地鐵公司就調咗嘅A1列車過嚟支援。
由於北延段要等舊白雲機場搬走同白雲新城嘅規劃情況先至可以逳手，冇同凈低嘅舊2號綫路段一齊起直到2008年為止。
由於大學城專綫起點喺萬勝圍，同嗰時嘅綫網脫節，地鐵方面就同時建設咗2號綫調整工程，喺2005年12月26號同4號綫大學城專綫一齊開通。
舊2號綫喺江(南西)-曉(港)區間利用嘅係新2號綫與8號綫嘅雙向聯絡路軌，其中下行綫(江南西→曉港)與8號綫上行綫(鳳凰新村方向)同新2號綫上行綫(嘉禾望崗方向)平交。由於國標規定正綫唔准平交，喺舊2號綫拆解完成之後，呢條下行聯絡綫被拆除咗，而上行聯絡綫得到保留，而家用作車務調動。

綫路

車站 

呢條地鐵嘅車站冚唪唥都喺地底，有24個站，由南往北依次係：

廣州南站、石壁、會江、南浦、洛溪、南洲、東曉南、江泰路、昌崗、江南西、市二宮、海珠廣場、公園前、紀念堂、越秀公園、廣州火車站、三元里、飛翔公園、白雲公園、白雲文化廣場、蕭崗、江夏、黃邊、嘉禾望崗。

其中公園前、廣州火車站、昌崗、海珠廣場、廣州南站、石壁都係轉車嘅站。

站名變化

轉車站

開咗 
 公園前：轉。
呢個站係家陣廣州地鐵入面唯一嘅西班牙式站台佈局嘅轉車站。2號綫部分係一島兩側嘅月台佈局。其中兩邊嘅側式月台係落客月台，中間位有通去1號綫上客月台嘅樓梯，同時兩邊都有通去站廳嘅單向扶梯；而中間嘅島式月台用嚟上客，有扶梯由站廳同1號綫落客月台連埋。列車到站之後先開右門。
 嘉禾望崗：轉同埋。
呢個站轉3號綫係順向平行跨站台轉乘車站，而轉14號綫係平行站廳轉乘車站，同時亦係2號綫北邊嘅總站。若果要轉3號綫北行方向，直接行過去對面站台就得；但若估要轉3號綫南行方向，就要出去站廳或轉換樓搵3號綫南行方向落去先得。起緊2、3號綫冇事先留低轉14號綫條件，14號綫站廳同依家嘅2、3號綫站廳打通，並排佈置。
 廣州火車站：轉。
呢個站係T形站廳換乘站。起緊2號綫嗰陣冇預留轉乘條件，轉車要出到站廳之後行到5號綫嘅紅色站廳入面，再坐扶手電梯落去5號綫站台層先得。
 昌崗：轉。
呢個站係L形節點換乘站。起緊呢個站嗰陣，由於江南大道昌崗路口管綫複雜，兩條綫嘅車站淨可以偏離路口中央佈置，組成英文字母「L」嘅形狀。車站喺節點位置有樓梯連接兩綫站台；同時亦可以上去站廳轉車，不過要行遠少少。
 海珠廣場：轉。
呢個站係L形節點換乘站。雖然佢冇留正6號綫嘅節點，但通過搬走設備房同鑿穿底板嘅轉車通道而實現咗節點轉乘。根據客流安排：
→：直接行轉車通道就得。
→：
低峰：直接行轉車通道就得。
高峰：要兜出站廳，搵草綠色牆面嘅站廳位入去之後再行落四層樓先至到。
 石壁：轉。
起緊2號綫時冇事先留低轉車條件，轉車方式係大堂通道轉車。轉車方法：
→：上一層樓向北行，到水藍色個站廳嗰邊入去，再落一層樓就到。
→：上一層樓向南行，到深紅色個站廳嗰邊入去，再落一層樓就到。

廣州南站：轉。

呢個站係平行跨月台轉乘。
→：上1層樓行到東面個樓梯口落去
→：直接行去對面月台

南洲：轉。
呢個站係L形節點換乘。喺起緊2號綫嗰陣，已經留低咗換乘嘅條件，其中廣佛綫喺2號綫嘅上面。

起緊 
 廣州南站：轉同。
-：22號綫車站喺東廣場，依家同南站地下空間一齊整緊，係站廳長通道換乘。
-：佛山2號綫車站喺西廣場，係站廳長通道換乘。原先話7號綫同佛山2號綫頭對頭共用站台、預留貫通，不過依家7號綫加長咗，用咗原本留畀佛山2號綫嘅空間，同時亦取消咗貫通計劃，令到佛山2號綫要去西廣場新建車站。

規劃緊
 廣州火車站：轉同。
 起緊2號綫嗰陣冇預留換乘條件，係站廳轉車。2號綫轉11號綫要經過5號綫站廳同廣州火車站擴建出嚟嘅換乘大廳；14號綫站廳位置未公佈，有可能喺2號綫隔籬，亦有可能喺北站房嗰邊。
 白雲文化廣場：轉。
呢個站喺起緊2號綫嗰陣冇預留換乘節點，可能係通道轉車。原先12號綫話行白雲公園，但係依家佢改行咗棠溪火車站，加上白雲公園預留結構好窄、擴建都困難，就將轉車站改到嚟呢個站。
 紀念堂：轉。
呢個站喺起緊地鐵2號綫嗰陣，冇事先留低換乘條件，係站廳通道換乘。
 市二宮：轉。
呢個站喺起緊地鐵2號綫嗰陣，冇事先留低轉車條件，估計可能係通道換乘。
 江泰路：轉。
呢個站喺起緊地鐵2號綫嗰陣，冇事先留低轉車條件。11號綫嘅設計方案入邊話，佢將會改建成T形節點換乘，2號綫站台中部會鑿換乘通道連接11號綫站台東端。
東曉南：轉。
呢個站喺2號綫起緊嗰陣，冇預留換乘條件，預計係通道換乘。
會江：轉。
呢個站起嗰陣冇預留換乘條件，估計係站廳轉車。

各站首班、末班車時間表
下表僅列車

之前用過嘅
 ANDA-SIEMENS模塊化列車
喺舊2號綫開通咗無耐嗰時，因為配套嘅德國Movia 456型列車重未到齊，所以要喺嗰邊調啲A1型列車去到舊2號綫嗰邊行，一直到Movia 456型列車入嗮營運為止。而家呢種列車已經去返嗮度營運。

長客-龐巴迪Movia456型列車
呢種列車係舊2號綫嘅配車，之前冚唪唥都喺舊2號綫上運營。2010年拆解之後，部分A2型列車被調咗去而家嘅嗰邊行；後嚟A5型列車到咗貨之後，淨低嘅A2型列車亦逐步掟嗮去嗰邊。

而家用緊嘅
南車株機A型電動列車
列車編號如下：

國產牽引傳動系統A型地鐵列車
同攷
攷

2號綫